
KĖDAINIŲ RAJONO SAVIVALDYBĖS ADMINISTRACIJA ORGANIZUOJA KONKURSĄ STATYBOS SKYRIAUS STATYBOS INŽINIERIAUS
PAREIGOMS UŽIMTI

Pareiginės algos pastoviosios dalies koeficientas – 1,20
Pareigybės lygis - A2.

Asmeniui, laimėjusiam konkursą, bus nustatomas 3 mėnesių išbandymo terminas.

Bendrieji ir specialieji kvalifikaciniai reikalavimai

Darbuotojas, einantis šias pareigas, turi atitikti šiuos specialiuosius reikalavimus:
1.	Turėti aukštąjį universitetinį išsilavinimą su bakalauro kvalifikaciniu laipsniu arba aukštąjį koleginį išsilavinimą su profesinio bakalauro kvalifikaciniu laipsniu statybos inžinerijos, aplinkos inžinerijos, energetikos inžinerijos arba transporto inžinerijos studijų krypties išsilavinimą;
2. Būti susipažinusiam su Lietuvos Respublikos įstatymais, kitais poįstatyminiais teisės aktais, reglamentuojančiais pastatų statybą bei statybos darbų priežiūrą;
3. Gebėti savarankiškai planuoti, organizuoti savo veiklą, priimti sprendimus, bendrauti, bendradarbiauti, sklandžiai dėstyti mintis žodžiu ir raštu;
4. Mokėti analizuoti, apibendrinti informaciją, rengti teisės aktus, išmanyti kalbos kultūrą ir dokumentų rengimo taisykles.

Pretendentas norintis dalyvauti konkurse pateikia šiuos dokumentus:

1. Valstybės tarnybos valdymo informacinėje sistemoje nurodytos formos prašymą dalyvauti konkurse.
2. Gyvenimo aprašymą (nurodyti vardą, pavardę, gimimo datą, gyvenamosios vietos adresą, telefono numerį (-ius), elektroninio pašto adresą (-us), išsilavinimą, darbo patirtį, savo privalumų sąrašą: dalykines savybes, kompetencijas ir gebėjimus, informaciją apie kvalifikacijos kėlimą ir kt.).
3. Asmens tapatybę, išsilavinimą patvirtinančių dokumentų kopijas.
4. Pretendento anketą (pretendentams į darbuotojo pareigas).
5. Nepriekaištingos reputacijos reikalavimų atitikties deklaraciją (pretendentams į darbuotojo pareigas).

Atrankoje pretendentų vertinimo metodas – testas žodžiu (pokalbis).

Dokumentų pateikimo būdas: el. būdu (per VATIS Prašymų teikimo modulį: https://portalas.vtd.lt/lt/statybos-skyriaus-statybos-inzinierius-322;1094710.html)

Dokumentai priimami iki 2025 m. gruodžio 23 d. imtinai.

Konkursą organizuojančios Kėdainių rajono savivaldybės administracijos kontaktai išsamesnei informacijai:
Atsakingas asmuo: Teisės ir personalo skyriaus vyr. personalo atrankos specialistė Eglė Lekečinskienė
Telefonas: +37034744210
El. paštas: egle.lekecinskiene@kedainiai.lt
Adresas: J. Basanavičiaus, 36, LT-57228 Kėdainiai 
